ועדת החינוך והתרבות, כנסת 15, פרוטוקול מספר 133, 2000-07-11 10:30

זבולון אורלב: בוקר טוב.

זבולון אורלב: אני מתכבד לפתוח את ישיבת וועדת החינוך והתרבות עם הצעת חוק חינוך מיוחד (תיקון מס' 5) (ילדים בעלי צרכים מיוחדים), של חברת הכנסת נעמי חזן.

זבולון אורלב: אנחנו רוצים להכין את החוק לקריאה שניה ושלישית וננסה לעשות את זה במשך השעה וחצי שיש לנו.

זבולון אורלב: הואיל ואין לנו בעיות של קונספציה - את זה עשינו בפעם הקודמת, לקראת הקריאה הראשונה - אני מציע שנתחיל לקרוא את הצעת החוק מילה אחר מילה.

זבולון אורלב: אני קורא.

זבולון אורלב: כמובן, ברוכים הבאים לכל אלה שהגיעו אלינו וכל מי שרוצה לעצור אותי, עוצר אותי ואנחנו דנים בהערותיו.

זבולון אורלב: "הצעת חוק חינוך מיוחד (תיקון מס' 5) (ילדים בעלי צרכים מיוחדים), התש"ס – 2000".

זבולון אורלב: אין הערות לגבי השם.

זבולון אורלב: "תיקון סעיף 1.

זבולון אורלב: 1.

זבולון אורלב: בסעיף 1(א) לחוק חינוך מיוחד, התשמ"ח – 1988 (להלן – החוק העיקרי) – (1) בהגדרה "חינוך מיוחד" במקום "לילד חריג" יבוא "לילד בעל צרכים מיוחדים" ובמקום "הילד החריג" יבוא "הילד בעל הצרכים המיוחדים".

זבולון אורלב: (2) בהגדרה "ילד חריג", במקום "ילד חריג" יבוא "ילד בעל צרכים מיוחדים".

זבולון אורלב: תיקון סעיף 2. 2.

זבולון אורלב: בסעיף 2 לחוק העיקרי, במקום "הילד החריג" יבוא "הילד בעל הצרכים המיוחדים".

זבולון אורלב: תיקון סעיף 3. 3.

זבולון אורלב: בסעיף 3 לחוק העיקרי, במקום "ילד חריג" יבוא "ילד בעל צרכים מיוחדים".

זבולון אורלב: תיקון סעיף 4.

זבולון אורלב: 4.

זבולון אורלב: בסעיף 4 לחוק העיקרי – (1) בסעיף קטן (ג), במקום "ילד חריג" יבוא "ילד בעל צרכים מיוחדים" ובמקום "הילד החריג", בכל מקום, יבוא "הילד בעל הצרכים המיוחדים".

זבולון אורלב: (2) בסעיף קטן (ד), במקום "לילדים חריגים" יבוא "לילדים בעלי צרכים מיוחדים".

לאה שקד: סליחה, זה לא היה יותר פשוט שבכל מקום שנאמר בחוק ילד חריג יאמר ילד בעל צרכים מיוחדים?

זבולון אורלב: לא.

נעמי חזן: הצעת החוק המקורית אמרה בדיוק את זה, אבל כנראה שצריך כך.

זבולון אורלב: תרשי לי להמשיך.

זבולון אורלב: זה יהיה יותר מהיר אם לא יהיו הערות מהסוג הזה.

זבולון אורלב: "תיקון סעיף 5. 5.

זבולון אורלב: בסעיף 5 לחוק העיקרי, במקום "לילדים חריגים" יבוא "לילדים בעלי צרכים מיוחדים.

זבולון אורלב: תיקון סעיף 6. 6.

זבולון אורלב: בסעיף 6 (א) לחוק העיקרי, במקום פסקה (6) יבוא: "(6) הורה לילד בעל צרכים מיוחדים שיקבע השר מתוך רשימות שיגישו לו ארגוני הורים לילדים בעלי צרכים מיוחדים במערכת החינוך.

זבולון אורלב: תיקון סעיף 7.

זבולון אורלב: 7.

זבולון אורלב: בסעיף 7 לחוק העיקרי, במקום "ילד חריג" יבוא "ילד בעל צרכים מיוחדים".

זבולון אורלב: תיקון סעיף 9.

זבולון אורלב: 8.

זבולון אורלב: בסעיף 9 לחוק העיקרי – (1) בסעיף קטן (א), במקום "לילד חריג" יבוא "לילד בעל צרכים מיוחדים".

זבולון אורלב: (2) בסעיפים קטנים (ב) עד (ד), במקום "הילד החריג", בכל מקום, יבוא "הילד בעל הצרכים המיוחדים".

זבולון אורלב: אנחנו ב 9.

זבולון אורלב: "בסעיף 10 לחוק העיקרי – (1) בסעיף קטן (א), במקום "ילד חריג" יבוא "ילד בעל צרכים מיוחדים".

זבולון אורלב: (2) בסעיף קטן (ב), במקום "ילדו החריג" יבוא "ילדו בעל הצרכים המיוחדים".

זבולון אורלב: 10.

זבולון אורלב: בסעיף 12(ב) לחוק העיקרי, במקום פסקה (6) יבוא: "(6) בורה לילד בעל צרכים מיוחדים שיקבע השר מתוך רשימות שיגישו לו ארגוני הורים לילדים בעלי צרכים מיוחדים במערכת החינוך".

זבולון אורלב: 11.

זבולון אורלב: בסעיף 13 לחוק העיקרי, במקום "ילד חריג" יבוא "ילד בעל צרכים מיוחדים".

זבולון אורלב: 12.

זבולון אורלב: בסעיף 19 לחוק העיקרי – (1) בסעיף קטן (א), במקום ""ילד חריג" יבוא "ילד בעל צרכים מיוחדים".

זבולון אורלב: (2) בסעיפים קטנים (ב) ו – (ג), במקום "הילד החריג", בכל מקום, יבוא "הילד בעל הצרכים המיוחדים".

זבולון אורלב: 13.

זבולון אורלב: בסעיף 20 לחוק העיקרי, במקום "ילד חריג" יבוא "ילד בעל צרכים מיוחדים".

זבולון אורלב: 14.

זבולון אורלב: בסעיף 24 לחוק העיקרי, במקום "לילדים חריגים" יבוא "לילדים בעלי צרכים מיוחדים".

תמיר שאנן: לגבי סעיף 9, פסקה (2) זה סעיף קטן (ג) ולא (ב).

זבולון אורלב: טוב.

זבולון אורלב: אם אין עוד הערות, אני מעלה את החוק להצבעה לקראת קריאה שניה ושלישית ובזה אנחנו מסיימים את הישיבה.

זבולון אורלב: אין מצווה לדבר.

דוד ברק: לא.

דוד ברק: אין מצווה.

דוד ברק: חלילה.

דוד ברק: להיפך.

דוד ברק: אני רציתי להעלות כאן איזושהי הצעה.

דוד ברק: מותר לי?

זבולון אורלב: יש לך הצעות לגבי החוק?

דוד ברק: כן.

זבולון אורלב: מה ההערות?

זבולון אורלב: לגבי איזה סעיף?

דוד ברק: תיקון סעיף 6.

דוד ברק: כתוב כאן: "הורה לילד בעל צרכים מיוחדים שיקבע השר מתוך רשימות שיגישו לו ארגוני הורים לילדים בעלי צרכים מיוחדים במערכת החינוך".

זבולון אורלב: כן.

דוד ברק: זה סעיף קצת בעייתי.

זבולון אורלב: נכון.

דוד ברק: כידוע לכבוד היושב ראש, כרגע עובדת וועדה ציבורית על בדיקת יישום חוק החינוך המיוחד.

דוד ברק: אחד הדברים הראשונים שאנחנו העלינו, זה הדבר הזה.

זבולון אורלב: אם יהיה צורך, נתקן את החוק בעקבות הוועדה הציבורית.

דוד ברק: בסדר.

זבולון אורלב: אם יהיה צורך.

זבולון אורלב: כן, בבקשה.

חיה יגודה: למה לא לכתוב, לא רק "ילד" אלא גם "נער"?

דוד ברק: תלמידים, אולי.

זבולון אורלב: משפטנים.

זבולון אורלב: למה במקום "ילד" לא "נער" או לא "תלמיד"?

עפרה דונסקי: החוק מדבר על עד גיל 21.

מרים פרנקל – שור: עד גיל 21.

מרים פרנקל – שור: דוד ברק: אלה תלמידים.

מרים פרנקל – שור: תלמידים עד גיל 21.

עפרה דונסקי: אבל יש גם צרכים לא לימודיים, אלא אחרים.

נעמי חזן: יש הגדרה בחוק?

איל זנדברג: כן.

איל זנדברג: התיקון הוא בעצם תיקון לחוק קיים.

איל זנדברג: החוק מדבר על ילד חריג, כפי שכרגע אמרה היועצת המשפטית, עד גיל 21.

איל זנדברג: זאת התשובה.

זבולון אורלב: אפשר במקום כל "ילד" לרשום "נער", אבל על זה, בוודאי חברת הכנסת פרופסור נעמי חזן תגיש עוד תיקון.

זבולון אורלב: רבותי, אני מעלה את הצעת החוק להצבעה לקראת קריאה שניה ושלישית.

זבולון אורלב: כולנו בעד.

זבולון אורלב: אין נגד, אין הסתייגויות, תודה רבה, הישיבה נעולה.